Cu cât se scumpesc benzina și motorina de la 1 iulie. Românii ar putea plăti mai mult și pentru RCA
Acciza pentru carburanți va crește din nou de la 1 iulie, astfel că șoferii români vor avea de plătit mai mult pentru un plin chiar în perioada concediilor. Creșterea de aproximativ 40 de bani pe litru este a doua mărire a accizei la benzina și motorină din acest an. Tot de la 1 iulie, și prețurile RCA ar putea crește, dacă Autoritatea de Supraveghere Financiară (ASF) decide să nu mai continue plafonarea.